สรรพสามิตเดินหน้าสางภาษีน้ำมันดีเซล
สรรพสามิตโอดยืดเวลาลดภาษีดีเซลกระทบเป้าจัดเก็บปีงบประมาณ 2555
6 ก.พ. 2555

สรรพสามิตโอดยืดเวลาลดภาษีดีเซลกระทบเป้าจัดเก็บปีงบประมาณ 2555 
ที่กำหนดไว้ 4.05 แสนล้านบาท เล็งหารือกัปตันโต้งทนุศักดิ์ ขอลดเป้าจัดเก็บ
นางเบญจา หลุยเจริญ อธิบดีกรมสรรพสามิต เปิดเผยว่า กรมสรรพสามิตเตรียมหารือกับนายกิตติรัตน์ ณ ระนอง รองนายกรัฐมนตรีและ รมว.คลัง และนายทนุศักดิ์ เล็กอุทัย รมช.คลัง คนใหม่ ที่จะมากำกับดูแลกรมสรรพสามิตถึงการปรับขึ้นภาษีสรรพสามิตน้ำมันดีเซล ที่ขณะนี้ลดลงเหลือ 0.005 บาทต่อลิตร จากที่เก็บอยู่ 5.31 บาทต่อลิตร มีกำหนดถึง 29 ก.พ. 2555 
ทั้งนี้ การลดภาษีน้ำมันดีเซล ทำให้กรมสรรพสามิตสูญเสียรายได้จากการลดภาษีน้ำมันดีเซลถึงเดือนละ 9,000 ล้านบาท หรือรวมแล้วทำให้กรมสูญเสียรายได้แล้ว 9 หมื่นล้านบาท
นางเบญจา กล่าวว่า หากดูแค่ปีงบประมาณ 2555 ที่ต้องลดภาษีสรรพสามิตน้ำมันดีเซลตั้งแต่เดือน 1 ต.ค. 255429 ก.พ. 2555 เป็นเวลา 5 เดือน ทำให้สูญเสียรายได้ 4.5 หมื่นล้านบาท หากรัฐบาลต่ออายุภาษีสรรพสามิตน้ำมันดีเซลออกไปอีก จะส่งผลให้การจัดเก็บภาษีของกรมสรรพสามิตในปี 2555 ไม่เป็นไปตามเป้าหมาย 4.05 แสนล้านบาทแน่นอน
“กระทรวงการคลังคงต้องปรับลดเป้าหมายรายได้ของกรมสรรพสามิตในปีนี้ที่วางไว้ 4.05 แสนล้านบาทลงมา เพราะเป้าหมายดังกล่าวมีสมมติฐานว่าภาษีน้ำมันดีเซลจะต้องเก็บในระดับปกติลิตรละ 5.31 บาท ในช่วงเดือน ม.ค. 2555 แต่ขณะนี้การลดภาษีน้ำมันดีเซลถูกลากยาวมาถึงเดือน ก.พ. 2555 และไม่แน่ใจว่ารัฐบาลจะต่ออายุการลดภาษีน้ำมันดีเซลต่ออีกหรือไม่” นางเบญจา กล่าว
อธิบดีกรมสรรพสามิต กล่าวว่า ในช่วงไตรมาสแรกของปีงบประมาณ 2555 (ต.ค.-ธ.ค. 2554) กรมสรรพสามิตมีรายได้จากการจัดเก็บภาษี 8.31 หมื่นล้านบาท ลดลงจากเป้าหมาย 1,715 ล้านบาท หรือลดลง 2.02% จากเป้าหมายตั้งไว้ที่ 8.49 หมื่นล้านบาท และลดลงจากปีงบประมาณที่ผ่านมาถึง 2.86 หมื่นล้านบาท หรือลดลง 25.62% จากปีที่ผ่านมา ซึ่งจัดเก็บได้ 1.11 แสนล้านบาท ซึ่งเป็นผลจากการลดภาษีน้ำมันดีเซล ทำให้การจัดเก็บภาษีจากน้ำมันลดลง 62.4% 
ประกอบกับปีนี้ไทยเจอปัญหาน้ำท่วมใหญ่ ส่งผลให้ภาษีสรรพสามิตรถยนต์ลดลงจากที่เคยประเมินไว้ถึง 32.2%
อย่างไรก็ตาม หากดูในภาพรวมภาษีพบว่า ในหมวดเครื่องดื่มและยาสูบสามารถเก็บได้เพิ่มขึ้น ภาษียาสูบ เก็บได้สูงกว่าประมาณการ 3,466 ล้านบาท หรือเพิ่มขึ้น 26.5% ภาษีสุรา เก็บได้สูงกว่าประมาณการ 1,093 ล้านบาท หรือเพิ่มขึ้น 9% ภาษีเบียร์ สูงกว่าประมาณการ 996 ล้านบาท หรือเพิ่มขึ้น 26.5% ภาษีเครื่องดื่มสูงกว่าประมาณการ 456 ล้านบาท หรือเพิ่มขึ้น 12.4% ซึ่งเกิดจากผู้จำหน่ายเร่งซื้อไปทดแทนสต๊อกที่ไม่สามารถสั่งซื้อได้ในช่วงน้ำท่วม
ทั้งนี้คาดว่า หลังจากที่สถานการณ์น้ำท่วมเข้าสู่ภาวะปกติแล้ว การจัดเก็บภาษีของกรมจะเริ่มดีขึ้น เพราะในช่วงน้ำท่วมนั้นการจัดเก็บภาษีลดลงมาก โดยเฉพาะในเดือนธ.ค. 2554 ที่ลดลงจากเป้าหมาถึง 2,790 ล้านบาท หรือลดลง 8.32% ส่วนเดือนพ.ย. 2554 ลดลงกว่าเป้าหมาย 740 ล้านบาทหรือลดลง 2.81%
สำหรับการปรับโครงสร้างภาษีสรรพสามิตเพื่อให้ชดเชยรายได้ภาษีที่หายไปนั้นขณะนี้ยังไม่มีข้อสรุป คงต้องรอระดับนโยบายว่าจะให้ดำเนินการอย่างไร รวมถึงการปรับขึ้นภาษีดีเซลซึ่งมีหลายทางเลือก ทั้งขึ้นทีเดียว 5.305 บาท/ลิตร หรือทยอยปรับขึ้นตั้งแต่ระยะสั้นถึงระยะยาว คงขึ้นอยู่กับนโยบายรัฐบาลว่าจะเลือกแนวทางไหน ซึ่งทุกแนวทางเลือกมีผลกระทบต่อการจัดเก็บรายได้ของกรมสรรพสามิต และกระทบต่อประชาชนที่แตกต่างกัน
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
&amp;&lt;2288;
m